Vuonna 1982 Régan päälaji oli 400 metrin aitajuoksu. Hän juoksi toukokuussa ajan 56,75 s parantaen Ranskan ennätystä lähes sekunnilla, menetti ennätyksen heinäkuussa Sylvie Revaux'lle mutta paransi tämän ennätystä elokuussa 1,2 sekunnilla ajallaan 55,28 s. Ateenan EM-kilpailuissa hän paransi ennätykseksi 54,93 s, jonka ranskalaisnaisista alitti Marie-José Perec vasta kesäkuussa 1995. EM-kilpailujen loppukilpailussa Réga juoksi ajan 54,94 s ja saavutti uransa ainoan arvokisamitalin, pronssia.